cyanic-selkie/wikianc huggingface dataset:
এ কে এম সাদেক
কর্মজীবন
তিনি ২৭ এপ্রিল ১৯৯৫ সালে বাংলাদেশের প্রধান নির্বাচন কমিশনার নিয়োগ পান এবং ৬ এপ্রিল ১৯৯৬ সাল পর্যন্ত দায়িত্ব পালন করেন। বিতর্কিত ১৫ ফেব্রুয়ারির নির্বাচন তার কমিশনের অধীনে অনুষ্ঠিত হয়৷ তিনি আইন কমিশনেরও সদস্য ছিলেন।
মৃত্যু
এ কে এম সাদেক ১৫ জুন ২০১৬ সালে ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন।
স্ট্যান্ডিং আপ ইন দ্য মিল্কিওয়ে
"স্ট্যান্ডিং আপ ইন দ্য মিল্কিওয়ে" হলো মার্কিং প্রামাণ্যচিত্রভিত্তিক টেলিভিশন ধারাবাহিক কসমস: এ স্পেসটাইম ওডেসি প্রথম সম্প্রচারিত পর্ব। এটি ২০১৪ সালের ৯ই মার্চ ন্যাশনাল জিওগ্রাফিক চ্যানেলসহ, এফএক্স, ফক্স লাইফ এবং অন্যান্য ফক্স নেটওয়ার্কগুলোতে প্রচারিত হয়। এর উপস্থাপনা করেন নিল ডিগ্রেস টাইসন। এর পরিচালক ব্রেনন ব্রাগা, প্রযোজক লিভিয়া হ্যানিচ এবং রচয়িতা অ্যান ড্রুইয়ান ও স্টিভেন সোটার
এই পর্বটি সমালোচকদের থেকে ইতিবাচক পর্যালোচনা পায়। তবে জিওর্দানো ব্রুনোর জীবন উপস্থাপনের ঐতিহাসিক নির্ভুলতার অভাবের জন্য এটি সমালোচিত হয়। এছাড়া পর্বটি ৬৬তম প্রাইমটাইম ক্রিয়েটিভ আর্টস এমি এ্যাওয়ার্ডসে ধারাবাহিকে অসাধারণ সঙ্গীত প্রযোজনার জন্য প্রাইমটাইমএমি এ্যাওয়ার্ডের জন্য মনোনীত হয়েছিল।
পর্ব-সংক্ষেপ
ভার্গো সুপারক্লাস্টারে মধ্যে পৃথিবীর ঠিকানা এবং স্থান-কালে এর অবস্থান খোঁজার উদ্দেশ্যে "কল্পনার জাহাজে" করে টাইসনের যাত্রা করার মাধ্যমে পর্বটি আরম্ভ হয়। সে আমাদের সৌরজগতের গ্রগুলোর পাশ দিয়ে উড়ে যায়। টাইসন শুক্র গ্রহের আবরণ সরিয়ে ফেলে এবং এর অতি উচ্চ তাপমাত্রার পাশাপাশি গ্রহটির গ্রিনহাউজ প্রতিক্রিয়া দেখায়। তারপর সে পৃথিবীর তুলনায় তিনগুণ বড় ঘুর্ণিঝড় বৃহস্পতির বৃহৎ লাল বিন্দু আবিষ্কার করে এবং বিন্দুটির সম্প্রসারণের বিপরীতে পৃথিবীর আকার কমার তুলনামূলক দৃশ্য তুলে ধরে। সে মানুষের তৈরী পৃথিবী থেকে সবচেয়ে দুরে যাওয়া ভয়েজার ১-এর পাশ দিয়ে যায় এবং ভয়েজার গোল্ডেন রেকর্ড এবং এর উদ্দেশ্য ব্যাখ্যা করে।
টাইসন ব্যাখ্যা করে মহাবিশ্বে মানুষের দৃষ্টিশক্তি কতটা সীমিত এবং উদাহরণস্বরুপ সে দেখায় কীভাবে অতি অন্ধকার অনাথ গ্রহগুলো ইনফ্রারেড সেন্সরের সাহায্যে "দেখা" যায়। এরপর সে বুদবুদ তত্ত্ব পরীক্ষা করে এবং ব্যাখ্যা করে আমাদের দৃশ্যমান মহাবিশ্ব কীভাবে একটি স্রোতধারার এক ফোঁটা পানির অনুরুপ "অসংখ্য" বুদবুদের মধ্যে একটিমাত্র বুদবুদ।
পর্বটির অ্যানিমেশন অংশে টাইশ ষোড়শ শতকের ইতালিয় দার্শনিক জিওর্দানো ব্রুনোর (সেথ ম্যাকফারলেনের কন্ঠ) জীবন ও স্বপ্ন ব্যাখ্যা করেন, যে মহাবিশ্বে পৃথিবীর অবস্থান এবং সূর্য অন্য অসংখ্য নক্ষত্রের একটি হওয়ার কথা বুঝতে পারে। (টাইসন পরে ব্রুনোর দেখা স্বপ্নকে অবৈজ্ঞানিক আখ্যা দিয়ে প্রত্যাখ্যান করে, কিন্তু যে নিপীড়ন সে সহ্য করেছে তার জন্য সহানুভূতি প্রকাশ করে।)
পরবর্তীতে সে কার্ল সেগানের মহাজাগতিক বর্ষপঞ্জীর মাধ্যমে মহাবিশ্বের ইতিহাস তুলে ধরে। কার্ল সেগানের জীবন ও কাজ নিয়ে, এবং কীভাবে সেগান তাকে একজন জ্যোতিঃপদার্থ বিজ্ঞানী হতে অনুপ্রাণিত করেছিল সে বিষয়ে টাইসনের সংক্ষিপ্ত বক্তব্যের মাধ্যমে পর্বটি শেষ হয়।
প্রীতিকা রাও
প্রীতিকা রাও (জন্ম: ২৯শে মে ১৯৯৩) হলেন একজন ভারতীয় অভিনেত্রী, মডেল এবং প্রাক্তন চলচ্চিত্র সাংবাদিক এবং গায়িকা। তিনি কালার্স টিভিতে সম্প্রচারিত জনপ্রিয় রোমান্টিক টেলিভিশন ধারাবাহিক বেইন্তেহা-তে আলিয়া হায়দার নামক চরিত্রে অভিনয় করার জন্য অধিক পরিচিতি লাভ করেছেন। তিনি বাংলাদেশী ডেনিশ কনডেন্সড মিল্কের বিজ্ঞাপনে রিয়াজ এর সাথে অভিনয় করেন। যা  বাংলাদেশে বেশ জনপ্রিয় হয়।
ব্যক্তিগত জীবন
প্রীতিকা রাও সোফিয়া কলেজ থেকে ইতিহাস বিভাগ হতে স্নাতক ডিগ্রি অর্জন করেছেন এবং বিজ্ঞাপন ও সাংবাদিকতা বিভাগ হতে ডিপ্লোমা অর্জন করেন। তাঁর বোন অমৃতা রাও বলিউডের একজন বিখ্যাত অভিনেত্রী।
পেশা
একজন কিশোরী মডেল হিসেবে প্রীতিকা রাও তাঁর মডেলিং জীবন শুরু করেছিলেন, সে সময় তিনি সুজিত সরকার দ্বারা পরিচালিত অমিতাভ বচ্চনের সাথে ক্যাডবেরি ডেইরি মিল্কের একটি বিজ্ঞাপনে একজন মডেল হিসেবে অভিনয় করেছিলেন। অতঃপর তিনি চল্লিশটিরও বেশি টেলিভিশন বিজ্ঞাপন এবং মুদ্রণ প্রচারের মাধ্যমে তাঁর সফল মডেলিং জীবনকে এগিয়ে নিয়ে গেছেন। তিনি একজন চলচ্চিত্র সাংবাদিক হিসেবে বেঙ্গালুরু মিরর, ডেকান ক্রনিকল এবং দি এশিয়ান এজের মতো পত্রিকার সাথে কাজ করেছেন।
তাঁর শিক্ষাগত ডিগ্রি অর্জনের জন্য, তিনি বলিউডের বেশ কয়েকটি বড় প্রস্তাব ছেড়ে দিয়েছিলেন, যার মধ্যে ২০০৮ সালে মুক্তিপ্রাপ্ত জানে তু... ইয়া জানে না, ২০১০ সালে মুক্তিপ্রাপ্ত বীর, ২০১২ সালে মুক্তিপ্রাপ্ত সন অব সরদার এবং ২০১৩ সালে মুক্তিপ্রাপ্ত আশিকি ২ অন্যতম।
ইয়োসেপ মার্তিনেস
ইয়োসেপ মার্তিনেস রিয়েরা (Josep Martínez; জন্ম: ২৭ মে ১৯৯৮; ইয়োসেপ মার্তিনেস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব আরবি লাইপৎসিশ এবং স্পেন অনূর্ধ্ব-২১ দলের হয়ে একজন গোলরক্ষক হিসেবে খেলেন।
স্পেনীয় ফুটবল ক্লাব আলজিরার যুব পর্যায়ের হয়ে খেলার মাধ্যমে মার্তিনেস ফুটবল জগতে প্রবেশ করেছেন এবং পরবর্তীকালে বার্সেলোনার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, স্পেনীয় ক্লাব লাস পালমাস বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; লাস পালমাস বি-এর হয়ে তিনি ৫৫ ম্যাচে অংশগ্রহণ করেছেন। অতঃপর ২০১৮–১৯ মৌসুমে তিনি লাস পালমাসে যোগদান করেছেন। ২০২০–২১ মৌসুমে, তিনি প্রায় ২.৫ মিলিয়ন ইউরোর বিনিময়ে লাস পালমাস হতে জার্মান ক্লাব আরবি লাইপৎসিশে যোগদান করেছেন।
প্রীতিকা রাও
পেশা
রাও ২০১১ সালে মুক্তিপ্রাপ্ত রোমান্টিক তামিল চলচ্চিত্র চিক্কু বুক্কু-তে অভিনয় করেছেন, যেটি প্রযোজনা করেছে মিডিয়া ওয়ান গ্লোবাল এন্টারটেইনমেন্ট প্রাইভেট লিমিটেড, যারা তামিল চলচ্চিত্র জিন্স এবং রজনীকান্তের কোচাদাইয়ান-এর নির্মাতা ছিল। তবে রাও নিউইয়র্ক ফিল্ম একাডেমি থেকে সাংবাদিকতায় ডিপ্লোমা কোর্সের জন্য দক্ষিণের চলচ্চিত্র জগত ছেড়েছিলেন।
ইয়োসেপ মার্তিনেস
২০২০ সালে, মার্তিনেস স্পেন অনূর্ধ্ব-২১ দলের হয়ে স্পেনের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ইয়োসেপ মার্তিনেস রিয়েরা ১৯৯৮ সালের ২৭শে মে তারিখে স্পেনের আলজিরায় জন্মগ্রহণ করেছেন এবং সেখানেই তার শৈশব অতিবাহিত করেছেন।
প্রীতিকা রাও
পেশা
২০১৯ সালে, রাও অভিনেতা করণ সিং গ্রোভারের সাথে জনপ্রিয় মার্ডার চলচ্চিত্রের পরবর্তী ক্রমে অভিনয়ের মধ্য দিয়ে বলিউডে আত্মপ্রকাশ করেছেন বলে একটি গুঞ্জন ছড়িয়ে পড়েছিল। কিন্তু টিভি মিডিয়া পোর্টাল কর্তৃক এই সংবাদ অস্বীকার করে বলা হয়েছে যে এটি গুজব ছিল এবং তখনও মার্ডার ৪-এর কার্যক্রম প্রক্রিয়াধীন ছিল।
আদরের জামাই
আদরের জামাই শাহদাৎ হোসেন লিটন পরিচালিত ২০১১ সালের বাংলাদেশী প্রণয়ধর্মী চলচ্চিত্র। ছবির কাহিনি ও চিত্রনাট্য রচনা করেছেন আবদুল্লাহ জহির বাবু। আশীর্বাদ চলচ্চিত্রের ব্যানারে ছবিটি প্রযোজনা করেছেন দিল মোহাম্মদ দিলু। এতে প্রধান চরিত্রে অভিনয় করেছেন শাকিব খান, অপু বিশ্বাস, নিপুণ আক্তার। এছাড়া পার্শ্ব চরিত্রে অভিনয় করেছেন মিশা সওদাগর, সাদেক বাচ্চু, রেহানা জলি, কাবিলা ও যুবরাজ।
ছবিটি ২০১১ সালের ৩০ ডিসেম্বর বাংলাদেশে মুক্তি পায়। এই চলচ্চিত্রে অভিনয়ের জন্য শাকিব খান ও নিপুণ আক্তার ১৪তম মেরিল-প্রথম আলো পুরস্কারে সমালোচনা শাখায় যথাক্রমে শ্রেষ্ঠ চলচ্চিত্র অভিনেতা ও শ্রেষ্ঠ চলচ্চিত্র অভিনেত্রীর মনোনায়ন পেয়েছিলেন।
সঙ্গীত
আদরের জামাই চলচ্চিত্রের সঙ্গীত পরিচালনা করেছেন আলী আকরাম শুভ। গানে কণ্ঠ দিয়েছেন এন্ড্রু কিশোর, রুমানা মোর্শেদ কনকচাঁপা ও কুমার বিশ্বজিৎ।
মোবারক হোসেন
মোবারক হোসেন বলতে বোঝানো যেতে পারে:
দ্বি-চিড় পরীক্ষণ
দ্বি-চিড় পরীক্ষণ হলো কোয়ান্টাম বলবিজ্ঞানের একটি পরীক্ষণ। এই পরীক্ষণটি দেখায় যে আলো এবং পদার্থ, তরঙ্গ ও কণা উভয়ের বৈশিষ্ট্যই দেখাতে পারে। আলোর তরঙ্গ বৈশিষ্ঠের প্রদর্শন হিসেবে, ১৮০১ সালে থমাস ইয়ং আলো ব্যবহার করে প্রথম এই ধরনের পরীক্ষা করেন। সেই সময় ভাবা হতো, আলো হয় তরঙ্গ নয়তো কণা দ্বারা গঠিত। আধুনিক পদার্থবিজ্ঞানের শুরুর সাথে, প্রায় একশো বছর পর, এটি বোঝা যায় যে আলো তরঙ্গ ও কণা উভয়েরই বৈশিষ্ট্য প্রদর্শন করে। ১৯২৭ সালে, ডেভিসন ও জার্মার দেখান যে ইলেক্ট্রনও একই ব্যবহার করে, যা পরবর্তীতে পরমাণু ও অণুর জন্যেও সম্প্রসারিত হয়। চিরায়ত পদার্থবিদ্যার অংশ হিসেবে আলো নিয়ে করা থমাস ইয়ংএর পরীক্ষাটি ছিলো কোয়ান্টাম বলবিদ্যা ও তরঙ্গ-কণা দ্বৈততার ধারণাও বেশ আগে। ইয়ং বিশ্বাস করেছিলেন যে ইহা তৎকালীন আলোর তরঙ্গ তত্ত্বের প্রমাণ। তার সেই পরীক্ষণকে কখনো কখনো ইয়ংএর পরীক্ষণ বা ইয়ংএর চিড়ও বলা হয়।
পরীক্ষণটির মৌলিক সংস্করণে, লেজারের মত কোনো সংসক্ত আলোক উৎস একটি পাতকে আলোকিত করে দুইটি সমান্তরাল চিড়ের মধ্যদিয়ে অনুপ্রবিষ্ট হয় এবং পাতের পেছনের একটি পর্দায় চিড়ের মধ্যদিয়ে অনুপ্রবিষ্ট আলোকে পর্যবেক্ষণ করা হয়। আলোর তরঙ্গের মত ব্যবহার সেই দুইটি চিড়ের মধ্যদিয়ে আলোক তরঙ্গকে প্রবেশ করায় এবং ব্যতিচার ঘটায় যা পর্দার উপর উজ্জল এবং অন্ধকার আলোক রেখা (ব্যান্ড) তৈরী করে - একটি ফলাফল যা চিরায়ত কণা দ্বারা আলো গঠিত হলে আশা করা যেতো না। যাইহোক, সেই আলোকে সবসময়েই পর্দার কিছু পৃথক অংশে শোষিত দেখা যেত, স্বতন্ত্র কণার মত (তরঙ্গ নয়); পর্দায় আঘাত করা কণা সমূহের ঘনত্বের কারণে এমন ব্যাতিচার প্যাটার্নের আবির্ভাব হতো। অধিকন্তু, পরীক্ষণটির অন্যান্য সংস্করণ, যেগুলিতে চিড়ে শনাক্তকারী (ডিটেক্টর) যোগ করা হয়, থেকে পাওয়া যায়, প্রত্যেক শনাক্তকৃত ফোটন একটি চিড় দিয়ে যায় (চিরায়ত কণার মত) কিন্তু উভয় চিড় দিয়ে (তরঙ্গের মত) নয়।    যাইহোক, এমন পরীক্ষণ দেখায় যে যদি সেই চিড়, যেটি দিয়ে কণা গমণ করে তা শনাক্ত করা হয় তাহলে কণাগুলির এমন ব্যাতিচার প্যাটার্ন তৈরী করার কথা নয়। এই ফলাফল তরঙ্গ-কণা দ্বৈততা নীতির প্রদর্শন করে।
কোয়ান্টাম বলবিদ্যার কেন্দ্রীয় ধাঁদা সমূহ সুস্পষ্টভাবে প্রকাশের জন্য, দ্বি-চিড় পরীক্ষণ (এবং এর সংস্করণ সমূহ) একটি চিরায়ত চিন্তার পরীক্ষণে পরিণত হয়েছে। যেহেতু এটি পরীক্ষালব্ধ ফলাফলের পূর্বাভাস দেওয়ার ক্ষেত্রে পর্যবেক্ষকের মৌলিক সীমাবদ্ধতা দেখায় তাই, রিচার্ড ফাইনম্যান এসম্পর্কে বলেন, "একটি ঘটনা [...] যা যেকোনো চিরায়ত বলবিদ্যা চিরায়ত পদ্ধতিতে ব্যাখ্যা করা অসম্ভব, এবং এর অভ্যন্তরে কোয়ান্টাম বলবিদ্যার হৃদয় অবস্থিত। প্রকৃত পক্ষে, ইহাই একমাত্র রহস্য [কোয়ান্টাম বলবিদ্যার] বহন করে।
সাধারণ আলোচনা
যদি আলো শুধুমাত্র সাধারণ বা চিরায়ত কণা দ্বারা গঠিত হতো তাহলে, একটি চিড়ের মধ্যদিয়ে সরল রেখায় আলোকে নিক্ষেপ করে কোনো পর্দায় আঘাত করলে আমরা চিড়ের আকার ও আয়তনের অনুরূপ প্যাটার্ন দেখার আশা করতে পারতাম। যাইহোক, যখন প্রকৃতপক্ষেই এই "একক-চিড় পরীক্ষণ" করা হয়, তখন পর্দার উপর যেই অপবর্তন প্যাটার্ন সৃষ্টি হয় তাতে আলো ছড়িয়ে পড়তে দেখা যায়। চিড় যত ছোট হয়, বিস্তার কোণ তত বড় হয়। একটি লাল লেজার একটি একক-চিড়কে আলোকিত করলে যে প্যাটার্ন সৃষ্টি করে তার কেন্দ্রীয় অংশ এবং যদি কেউ ভালো ভাবে লক্ষ্য করে তাহলে আরো দুইটি অস্পষ্ট রংএর আলোক রেখা (ব্যান্ড), ছবিটির উপরের অংশ দেখা যায়। আরো ভালো যন্ত্রপাতি দিয়ে আরো বেশি আলোক রেখা (ব্যান্ড) দেখা সম্ভব। অপবর্তন অনুযায়ী, এই প্যাটার্ন চিড়ের মধ্যদিয়ে আলোর তরঙ্গ ব্যাতিচারের ফলাফল।
যদি কেউ দুইটি সমান্তরাল চিড়কে আলোকিত করে তাহলে দুইটি চিড়ের আলোয় আবার ব্যাতিচার হয়। এক্ষেত্রে একটি পর্যায়ান্বিত উজ্জল এবং অন্ধকার আলোক রেখার (ব্যান্ডের) শ্রেণি সহ আরো স্পষ্ট প্যাটার্নের ব্যাতিচার হয়। আলোক রেখার (ব্যান্ড) প্রস্থ সেই আলোর কম্পাংকের একটি বৈশিষ্ট্য। যখন থমাস ইয়ং এই প্রক্রিয়াটি প্রথম প্রদর্শন করেন, এটি জ্ঞাপিত করে যে আলো তরঙ্গ দ্বারা গঠিত, যেহেতু উজ্জলতার বিন্যাস তরঙ্গসম্মুখের পর্যায়ান্বিত যোজনীয় এবং হ্রাসমূলক ব্যাতিচার দ্বারা ব্যাখ্যা করা যায়। ১৮০০ এর শুরুর দিকে করা ইয়ং এর পরীক্ষণ আইজ্যাক নিউটন কর্তৃক প্রস্তাবিত আলোর কণা তত্ত্বকে, যা ১৭ ও ১৮ শতকে আলোর বিস্তারের গৃহীত মডেল ছিলো, পরাভূত করে আলোর তরঙ্গ তত্ত্ব গ্রহণের ক্ষেত্রে একটি গুরুত্বপূর্ণ ভূমিকা রেখেছিল। যাইহোক, পরবর্তীতে আলোক তড়িৎ ক্রিয়ার আবিষ্কার দেখিয়েছিলো যে আলো বিভিন্ন পরিস্থিতিতে এমন ব্যবহার করে, যেন এটি স্বতন্ত্র কণা দ্বারা গঠিত। এই পরম্পরবিরোধী মনেহওয়া আবিষ্কারগুলি চিরায়ত পদার্থবিদ্যা ছেড়ে আলোর কোয়ান্টাম প্রকৃতি হাতে নেওয়াকে গুরুত্বপূর্ণ করে তোলে।
ফাইনম্যান বলতে পছন্দ করতেন যে, এই একটি পরীক্ষার নিহিতার্থ সাবধানে চিন্তা করলে কোয়ান্টাম বলবিদ্যার সকল কিছুই কুড়িয়ে পাওয়া যেতে পারে। এছাড়াও তিনি উত্থাপন করেন (একটি চিন্তার পরীক্ষণ হিসেবে) যে, যদি প্রতিটি চিড়ের আগে শনাক্তকারী রাখলে, ব্যাতিচার প্যাটার্ন অদৃশ্য হয়ে যেতে পারে।
কোয়ান্টাম বলবিদ্যার দ্বি-চিড় ব্যাতিচার প্রসঙ্গের গাণিতিক ক্ষেত্রে ইংলার্ড-গ্রীনবারগার দ্বৈততা অন্বয় একটি বিশদ বর্ণনা দেয়।
১৯০৯ সালে, যতক্ষণ না ফোটনের নিঃসরণ/শোষণ প্রায় অ-অধিক্রমণ অবস্থায় পৌছায় ততক্ষণ আলোর লেভেল সমান করে, জি. আই. টেইলর প্রথম নিম্ন-প্রাবল্যের দ্বি-চিড় পরীক্ষণ করেন। আলো ছাড়া অন্যকিছু দিয়ে এমন পরীক্কগণ প্রথম করেন টুবিঙেন বিশ্ববিদ্যালয়ের ক্লাউস জনসন। তিনি পরীক্ষণটি করেন ইলেক্ট্রনের মরীচি (বীম) দিয়ে। ১৯৭৪ সালে ইতালিয়ান পদার্থবিদ পিয়ার জ্যরজিও মারলি, জিয়ান ফ্র‍্যাঙ্কো মিসিরোলি ও জ্যুলিও পোওজি একই পরীক্ষণ একক ইলেক্ট্রন ও দ্বিপ্রিজম (চিড়ের বদলে) দিয়ে করেন যা কোয়ান্টাম তত্ত্বের পূর্বাভাস অনুযায়ী প্রতিটি ইলেক্ট্রন তার নিজের সাথে ব্যাতিচার করে।  ফিজিক্স ওয়ার্ল্ডের পাঠকগণ ২০০২ সালে পরীক্ষণটির একক-ইলেক্ট্রন সংস্করণটিকে "দ্যা মোস্ট বিউটিফুল এক্সপেরিমেন্ট" (সবচেয়ে সুন্দর পরীক্ষণ) নির্বাচিত করেন।
২০১২ সালে স্টেফানো ফ্রাব্বনি ও সহকর্মীরা অবশেষে ইলেক্ট্রন ও সত্যিকারের চিড় দ্বারা পরীক্ষাটি করেন, ফাইনম্যানের উত্থাপিত পরিকল্পনা অনুসারে। তারা একক ইলেক্ট্রন সমূহকে ন্যানোফ্যাব্রিকেটেড চিড়ের (প্রায় ১০০ ন্যানোমিটার প্রস্থের) মধ্য দিয়ে পাঠান এবং একটি একক ইলেক্ট্রন শনাক্তকারী দিয়ে পরিচালিত ইলেক্ট্রনটি সংগ্রহ করেন, তারা একটি দ্বি-চিড় ব্যাতিচার প্যাটার্ন গড়ে তোলা প্রদর্শন করতে পারে।
মুসলিম হাই স্কুল
মুসলিম হাই স্কুল বলতে নিচের যে কোনো একটিকে বোঝানো যেতে পারে:
সালমান শাহ
সালমান শাহ (১৯ সেপ্টেম্বর ১৯৭১ - ৬ সেপ্টেম্বর ১৯৯৬) ছিলেন একজন বাংলাদেশি অভিনেতা ও মডেল। তার প্রকৃত নাম '' চৌধুরী মোহাম্মদ শাহরিয়ার ইমন"। টেলিভিশন নাটক দিয়ে তার অভিনয়জীবন শুরু হলেও ১৯৯০-এর দশকে তিনি চলচ্চিত্রে অন্যতম জননন্দিত শিল্পী হয়ে উঠেন। ১৯৯৩ সালে তার অভিনীত প্রথম চলচ্চিত্র সোহানুর রহমান সোহান পরিচালিত কেয়ামত থেকে কেয়ামত মুক্তি পায়। একই ছবিতে নায়িকা মৌসুমী ও গায়ক আগুনের অভিষেক হয়। জনপ্রিয় এই নায়ক নব্বইয়ের দশকের বাংলাদেশে সাড়া জাগানো অনেক চলচ্চিত্রে অভিনয় করেন। তিনি সর্বমোট ২৭টি চলচ্চিত্রে অভিনয় করেন এবং সবকয়টিই ছিল ব্যবসাসফল। তিনি ১৯৯৬ সালের ৬ সেপ্টেম্বর রহস্যজনকভাবে মৃত্যুবরণ করেন।
জন্ম
সালমান শাহর জন্ম ১৯৭১ সালে ১৯ সেপ্টেম্বর বাংলাদেশের সিলেট শহরে দাড়িয়া পাড়াস্থ তার নানা বাড়ি আব এ হায়াত ভবনে, যা এখন সালমান শাহ্‌ ভবন হিসেবে পরিচিত। তার পিতা কমর উদ্দিন চৌধুরী ও মাতা নীলা চৌধুরী। তিনি পরিবারের বড় ছেলে। যদিও তার জন্মনাম শাহরিয়ার চৌধুরী ইমন, কিন্তু চলচ্চিত্র জীবনে তিনি সবার কাছে সালমান শাহ বলেই পরিচিত ছিলেন।
শিক্ষা
সালমান পড়াশুনা করেন খুলনার বয়রা মডেল হাইস্কুলে। একই স্কুলে চিত্রনায়িকা মৌসুমী তার সহপাঠী ছিলেন। ১৯৮৭ সালে তিনি ঢাকার ধানমন্ডি আরব মিশন স্কুল থেকে ম্যাট্রিক পাস করেন। পরে আদমজী ক্যান্টনমেন্ট কলেজ থেকে ইন্টারমিডিয়েট ও ধানমন্ডির মালেকা সায়েন্স কলেজ (বর্তমান ডক্টর মালিকা বিশ্ববিদ্যালয় কলেজ ) থেকে বি.কম. পাস করেন।
পারিবারিক জীবন
সালমান শাহ ১২ আগস্ট ১৯৯২ তার খালার বান্ধবীর মেয়ে সামিরা হককে বিয়ে করেন। সামিরা হক ছিলেন একজন বিউটি পার্লার ব্যবসায়ী। তিনি সালমানের ২টি চলচ্চিত্রে তার পোশাক পরিকল্পনাকারী হিসেবে কাজ করেন।
নাটকে অভিনয়
সালমান ১৯৮৫ সালে বিটিভির আকাশ ছোঁয়া নাটক দিয়ে অভিনয়ের যাত্রা শুরু করেন। পরে দেয়াল (১৯৮৫), সব পাখি ঘরে ফিরে (১৯৮৫), সৈকতে সারস (১৯৮৮), নয়ন (১৯৯৫), স্বপ্নের পৃথিবী (১৯৯৬) নাটকে অভিনয় করেন। নয়ন নাটকটি সে বছর শ্রেষ্ঠ একক নাটক হিসেবে বাচসাস পুরস্কার লাভ করে। এছাড়া তিনি ১৯৯০ সালে মঈনুল আহসান সাবের রচিত উপন্যাস অবলম্বনে নির্মিত পাথর সময় ও ১৯৯৪ সালে ইতিকথা ধারাবাহিক নাটকে অভিনয় করেন।
চলচ্চিত্রে সাফল্য
তার দ্বিতীয় চলচ্চিত্র জহিরুল হক ও তমিজউদ্দিন রিজভী পরিচালিত তুমি আমার চলচ্চিত্রটি ব্যবসাসফল হয়। পরিচালক জহিরুল হক চলচ্চিত্রটির কিছু অংশ নির্মাণ করার পর মারা যান। পরে তমিজউদ্দিন রিজভী বাকি কাজ শেষ করেন। এই চলচ্চিত্রে প্রথমবারের মতো তার বিপরীতে অভিনয় করেন শাবনূর। পরে তার সাথে জুটি বেঁধে একে একে সুজন সখি (১৯৯৪), বিক্ষোভ (১৯৯৪), স্বপ্নের ঠিকানা (১৯৯৪), মহামিলন (১৯৯৫), বিচার হবে (১৯৯৬), তোমাকে চাই (১৯৯৬), স্বপ্নের পৃথিবী (১৯৯৬), জীবন সংসার (১৯৯৬), চাওয়া থেকে পাওয়া (১৯৯৬), প্রেম পিয়াসী (১৯৯৭), স্বপ্নের নায়ক (১৯৯৭), আনন্দ অশ্রু (১৯৯৭), বুকের ভিতর আগুন (১৯৯৭) সহ মোট ১৪টি ছবিতে অভিনয় করেছেন। সবকটি ছবি ব্যবসাসফল হয়।
সালমান শাহ মৃত্যুর আগে মন মানে না ছবির ৫০ শতাংশ কাজ শেষ করতে পেরেছিলেন; তার মৃত্যুর পর চিত্রনায়ক রিয়াজ কে দিয়ে ছবিটি করানো হয়। এছাড়াও কে অপরাধী, তুমি শুধু তুমি, প্রেমের বাজি সহ একাধিক মুভি সালমান শাহ অর্ধেক শুটিং করে মারা যান। পরবর্তীতে প্রেমের বাজি ব্যতীত বাকি সিনেমাগুলি অন্য নায়কদের দিয়ে নতুন করে শুটিং করা হয়। সালমানের অসমাপ্ত সিনেমার মধ্যে একমাত্র প্রেমের বাজি সিনেমার কাজ পরে আর শেষ হয় নি।
মৃত্যু
সালমান শাহ ১৯৯৬ সালের ৬ সেপ্টেম্বর মারা যান। ঢাকার ইস্কাটনে তার নিজ বাস ভবনে সিলিং ফ্যানের সাথে ঝুলন্ত অবস্থায় মরদেহ উদ্ধার করা হয়। ময়না তদন্ত প্রতিবেদনে আত্মহত্যা বলে উল্লেখ করা হলেও তার মৃত্যু নিয়ে রহস্য থেকে যায়। অনেকেই সালমান শাহর মৃত্যুর জন্য স্ত্রী সামিরার দিকে অভিযোগের আঙুল তোলেন, এমনকি পরবর্তীকালে সালমানের পরিবারের পক্ষ থেকে স্ত্রী সামিরা ও আরো কয়েকজনকে আসামি করে মামলা দায়ের করা হয়; কিন্তু পরে এই মামলার আর কোনো অগ্রগতি হয় নি ফলে সালমানের মৃত্যু নিয়ে রহস্য আর উদ্ঘাটিত হয় নি। ২০২০ সালের ২৪ ফেব্রুয়ারি পুলিশের তদন্ত বিভাগ জানায় যে সালমান শাহ আত্মহত্যাই করেছিলেন।
রেজা খোদা মসজিদ
রেজা খোদা মসজিদ বা ছয় গম্বুজ মসজিদ বাংলাদেশের বাগেরহাট জেলার সদর উপজেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা।
শাকির হোসেন
শাকির হোসেন (জন্মঃ ২০ অক্টোবর ১৯৯৭) একজন বাংলাদেশী ক্রিকেটার। ২০১৮-১৯ ঢাকা প্রিমিয়ার ডিভিশন টি -২০ ক্রিকেট লীগে উত্তরা স্পোর্টিং ক্লাবের হয়ে ২৬ ফেব্রুয়ারি ২০১৯ তারিখে তার টি-টোয়েন্টি ক্রিকেটে অভিষেক হয়।
রেজা খোদা মসজিদ
অবস্থান
রেজা খোদা মসজিদটি ছয় গম্বুজ মসজিদ নামেও পরিচিত। খান জাহান আলীর মাজারের উত্তর পশ্চিম দিকে ঠাকুর দিঘির কাছে অবস্থিত।
নির্মাণশৈলী
১৫ শতকে নির্মিত রেজা খোদার মসজিদের দেয়ালে কিছু অংশ টিকে আছে। মসজিদটির ১.৭৪ মিটার মোটা দেয়ালসহ এর বাইরের দিকের পরিমাপ ১৬.৫ মিটার × ১২.৪ মিটার । পূর্বদিকে তিনটি এবং উত্তর ও দক্ষিণে দুটি করে খিলানের সাহায্যে তৈরি দরজা ছিলো। পূর্বদিকের প্রধান দরজার উচ্চতা ছিল প্রায় ৪.৭২ মিটার। মসজিদের চারকোণে চারটি অষ্টভুজাকৃতির বুরুজ ছিল। পূর্বদিকের দরজাগুলোর সোজাসুজি পশ্চিম দেয়ালে তিনটি অলঙ্কৃত মিহরাব নির্মিত হয়েছিল, যা এখনও বিদ্যমান আছে। মাঝের মেহরাবটি অন্য দুটির তুলনায় বড়। প্রতিটি মেহরাবের র্পাশ্বে জাঁকালোভাবে অলঙ্কৃত অষ্টভুজাকৃতির দেয়াল সন্নিহিত স্তম্ভ রয়েছে। বাতাস চলাচলের সুবিধার জন্য দেয়ালের ফাঁকে টেরাকোটার জালি স্থাপন করা হয়েছিলো।
মর্ডোভিয়া এরিনা
মর্ডোভিয়া এরিনা («Мордовия Арена») রাশিয়ার মর্ডোভিয়ার সারানস্কে অবস্থিত একটি নির্মীয়মান ফুটবল স্টেডিয়াম। এটি ২০১৮ ফিফা বিশ্বকাপের ভেন্যুগুলোর একটি। এছাড়া এখানে রুশ প্রিমিয়ার লীগের এফসি মর্ডোভিয়া সারানস্ক ফুটবল ক্লাবের হোম ম্যাচ অনুষ্ঠিত হবে যা এর আগে স্টার্ট স্টেডিয়ামে অনুষ্ঠিত হত। এই স্টেডিয়ামের দর্শক ধারণ ক্ষমতা ৪৪,৪৪২।
নকশা
২০১৮ ফিফা বিশ্বকাপের জন্য স্বাগতিক দেশ নির্বাচনের সময় জার্মান স্থপতি টিম হুপের সাময়িকভাবে নকশা করা স্টেডিয়ামের খসড়া দেখানো হয় যা সারানস্কে নির্মাণ করা হবে। পরবর্তীতে স্টেডিয়ামের চূড়ান্ত নকশার জন্য সারানস্কগ্রাজদানপ্রোয়েক্ট নামের একটি দেশীয় প্রতিষ্ঠান নির্বাচন করা হয়। গামলা-আকৃতির মাঠটি বিশ্বকাপের জন্য ৪৪,৪৪২ জন দর্শক ধারণক্ষমতা সম্পন্ন করে বানানো হচ্ছে। বিশ্বকাপের পরে আসন সংখ্যা কমিয়ে ২৮,০০০ করা হবে। বাম স্ট্যান্ড ও ছাদের মধ্যবর্তী অংশে অবসর সময় কাটানোর এবং বিনোদনের জন্য একটি স্থান নির্মাণ করা হচ্ছে।
পণ মৃত্যু
পণ মৃত্যু বলতে বোঝায়, যৌতুক বা পণ নিয়ে বিবাদের ফলে বিবাহিত মহিলার, স্বামী ও শ্বশুরবাড়ির ক্রমাগত হয়রানি ও অত্যাচারের স্বীকার হয়ে অথবা আত্মহত্যায় প্ররোচিত হয়ে মৃত্যু। এর মাধ্যমে মহিলার নিজের ঘর তার জন্য সবচেয়ে বিপজ্জনক জায়গা হয়ে দাঁড়ায়। পণ মৃত্যুর ঘটনা প্রধানত ভারত, পাকিস্তান, বাংলাদেশ এবং ইরানে ঘটতে দেখা যায়। ২০১০ খ্রিষ্টাব্দে ভারতে সর্বোচ্চ ৮,৩৯১ টি পণ মৃত্যু সংঘটিত হয়েছল, অর্থাৎ প্রতি ১০০,০০০ মহিলার মধ্যে ১.৪ জনের মৃত্যু। ভারতে প্রতি বছর নারী হত্যার ৪০ থেকে ৫০ শতাংশই পণ মৃত্যুর ঘটনা, যা ১৯৯৯ থেকে ২০১৬ সাল পর্যন্ত একটি স্থিতিশীল প্রবণতা হিসেবে দৃশ্যমান। জনসংখ্যার নিরীখে, পাকিস্তানে পণ মৃত্যুর হার সর্বোচ্চ, প্রতি ১০০,০০০ মহিলার মধ্যে ২.৪৫ জনের মৃত্যু। সেখানে বছরে ২,০০০ টি পণ মৃত্যুর ঘটনা পাওয়া যায়।
নারীর প্রতি সহিংসতার অনেকগুলো ধরনের মধ্যে একটি হলো পণ মৃত্যু, এর পাশাপাশি রয়েছে ধর্ষণ, ইভ টিজিং, নারী খৎনা, অ্যাসিড নিক্ষেপ ইত্যাদি।
ভারত
পণ মৃত্যু, বিয়ের পর পরই যৌতুক নিয়ে অসন্তোষের কারণে কনের স্বামী ও স্বামীর পরিবার দ্বারা সংঘটিত হত্যা বা কনের আত্মহত্যার সাথে সম্পর্কিত। সাধারণত এটি স্বামীর পরিবারের ধারাবাহিক গৃহ নির্যাতনের একটি পরিসমাপ্তি হিসেবে সংঘটিত হয়। অধিকাংশ পণ মৃত্যু ঘটে যখন যুবতী মহিলারা, হয়রানি এবং নির্যাতন সহ্য করতে অক্ষম হয়ে আত্মহত্যা করে। এই ধরনের আত্মহত্যার অধিকাংশই ঘটে গলায় দড়ি দেওয়া, বিষ খাওয়া অথবা গায়ে আগুন দেওয়ার মাধ্যমে। অনেক সময় স্বামী অথবা শ্বশুরবাড়ির লোকেরা বধূকে আগুনে পুড়িয়ে মারে; একে বলে ব্রাইড বার্নিং বা পুড়িয়ে বধূ হত্যা এবং অনেক সময় সাজানোভাবে এটিকে আত্মহত্যা অথবা দুর্ঘটনা বলে চালাবার করা চেষ্টা হয়। ভারতীয় মহিলাদের পুড়িয়ে মারার ঘটনাকে সাধারণত পণ সম্পর্কিত বিবাদের সাথে জড়িত বলেই ধারণা করে নেওয়া হয়। পণ মৃত্যুর ঘটনায়, খুন অথবা আত্মহত্যার জন্য স্বামীর পরিবার অপরাধী হিসেবে গণ্য হয়।
সাগওয়ারা (দুঙ্গারপুর)
সাগওয়ারা (দুঙ্গারপুর) (Sagwara) ভারতের রাজস্থান রাজ্যের দুঙ্গারপুর জেলার একটি শহর ও পৌরসভা এলাকা।
পণ মৃত্যু
ভারত
দ্য ইন্ডিয়ান ন্যাশনাল ক্রাইম রেকর্ড ব্যুরোর তথ্য অনুযায়ী, ভারতে পণ মৃত্যুর সংখ্যা বিশ্বের মধ্যে সর্বোচ্চ। ২০১২ খ্রিষ্টাব্দে, সমগ্র ভারতে ১৮,২৩৩ টি পণ মৃত্যুর ঘটনা ঘটেছিল। এর অর্থ প্রত্যেক ৯০ মিনিটে একজন বধূকে পুড়িয়ে মারা হয়েছিল। পণ সম্পর্কিত বিবাদ, ভারতে প্রতি বছর প্রতি ১০০,০০০ মহিলার মধ্যে ১.৪ জনের মৃত্যু ঘটায়।
সাগওয়ারা (দুঙ্গারপুর)
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৪ মিটার (৮০০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সাগওয়ারা (দুঙ্গারপুর) শহরের জনসংখ্যা হল ৩০,৯৯৩ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে সাগওয়ারা (দুঙ্গারপুর) এর সাক্ষরতার হার কম।
এই শহরের জনসংখ্যার ১৬% হল ৬ বছর বা তার কম বয়সী।
পণ মৃত্যু
ভারত
কয়েক দশক ধরে ভারতীয় পণবিরোধী আইন চালু থাকা সত্ত্বেও সেগুলো যথাযথভাবে প্রয়োগ না-হওয়ায় ব্যাপকভাবে সমালোচিত হয়েছিল। ভারতে পণ মৃত্যু কোন নির্দিষ্ট ধর্মের মধ্যে সীমাবদ্ধ নয়।
গাইল গেইং
গাইল গেইং (Gail Gaeng; জন্ম: ২৭ ডিসেম্বর, ১৯৯২) একজন মার্কিন হুইলচেয়ার বাস্কেটবল খেলোয়াড়।
পণ মৃত্যু
নিষেধাজ্ঞা
১৯৬১ খ্রিষ্টাব্দেরপণপ্রথা নিষিদ্ধকরণ আইন, বিয়েতে পণ নিবেদন, প্রদান অথবা গ্রহণ নিষিদ্ধ করেছে, যে আইনের সংজ্ঞায় "পণ" হলো বিবাহের সময় দাবিকৃত উপহার বা পূর্বশর্ত হিসাবে প্রদানকৃত। পূর্বশর্ত ব্যতীত প্রদানকৃত উপহার পণ হিসেবে গণ্য হয় না এবং তা আইনসিদ্ধ। পণ দাবি করা অথবা দেওয়া হলে ছ-মাস পর্যন্ত কারাদণ্ড হতে পারে, অথবা রুপি পর্যন্ত অর্থদণ্ড হতে পারে। এই পণবিরোধী আইন নানাভাবে পরিবর্তিত হয়ে ভারতের বিভিন্ন রাজ্যে কার্যকর হয়েছে। হত্যা এবং আত্মহত্যা বাধ্যতামূলকভাবে ভারতীয় ফৌজদারি দণ্ডবিধির দ্বারা বিধিবদ্ধ হয়েছে।
গাইল গেইং
খেলোয়াড় জীবন
২০১৬ রিও গ্রীষ্মকালীন প্যারালিম্পিক মার্কিন যুক্তরাষ্ট্রকে প্রতিনিধিত্ব করে গাইল একটি স্বর্ণপদক জয় করেছিলেন। ২০১১ মহিলা ইউ২৫ হুইলচেয়ার বাস্কেটবল বিশ্ব চ্যাম্পিয়নশিপ, ২০১৪ মহিলা ওয়ার্ল্ড হুইলচেয়ার বাস্কেটবল চ্যাম্পিয়নশিপ এবং ২০১৫ প্যারাপন মার্কিন গেমসে মার্কিন যুক্তরাষ্ট্রকে প্রতিনিধিত্ব করেছিলেন।
পণ মৃত্যু
নিষেধাজ্ঞা
ভারতীয় নারী অধিকার কর্মীরা পণ মৃত্যু রোধী আইন, যেমন পণপ্রথা নিষিদ্ধকরণ আইন ১৯৬১ এবং আরো কঠোর ভারতীয় দণ্ডবিধির ৪৯৮এ ধারা (১৯৮৩ খ্রিষ্টাব্দে কার্যকর), এগুলোর পক্ষে ৪০ বছরেরও বেশি সময় ধরে প্রচারণা করেছেন।পারিবারিক নারী নিগ্রহের বিরুদ্ধে সুরক্ষা আইন, ২০০৫ (পিডব্লুডিভিএ) এর অধীনে একজন মহিলা পারিবারিক সহিংসতা সুরক্ষা কর্মকর্তার সহায়তায় পণ এর জন্য তার সাথে সংঘটিত হেনস্থার অবসান ঘটাতে পারেন। তবে, এই আইনের কার্যকারিতা প্রশ্নবিদ্ধ হয়েছে।
যদিও কয়েক দশক ধরে ভারতীয় পণবিরোধী আইনগুলো চালু আছে, তথাপি এগুলো অকার্যকর বলেই সমালোচিত হয়েছে। পণ মৃত্যু এবং খুনের ঘটনা অরক্ষিতভাবে ভারতের বিভিন্ন অঞ্চলে ঘটে চলেছে এবং এগুলো যথেষ্ট উদ্বেগের কারণ ঘটাচ্ছে।
পাকিস্তান
পাকিস্তানে যৌতুক প্রদান ও প্রত্যাশা (দাহেজ নামে পরিচিত) সংস্কৃতির অংশ ও দেশের সকল অঞ্চলে প্রায় ৯৫ শতাংশ বিবাহের ক্ষেত্রেই কনের পরিবারের পক্ষ থেকে থেকে বরের পরিবারকে যৌতুক প্রদান করা হয়।
কয়েক দশক ধরে পাকিস্তানে পণ মৃত্যুর সংখ্যা ক্রমবর্ধমান।  পাকিস্তান একটি স্বাধীন রাষ্ট্রে পরিণত হওয়ার সময় থেকেই যৌতুক নিয়ে সহিংসতা এবং মৃত্যু ব্যাপক বিস্তার লাভ করেছে।   প্রতি বছর ২,০০০ এরও বেশি যৌতুক-সম্পর্কিত মৃত্যু ও প্রতি ১০০,০০০ মহিলার মধ্যে বার্ষিক ২.৪৫ মৃত্যুর হার নিয়ে, পাকিস্তানে পণ মৃত্যুর হার সর্বাধিক।
পাকিস্তানে পণ মৃত্যুর হার নিয়ে কিছু বিতর্ক রয়েছে। কিছু মত অনুযায়ী, পাকিস্তানের আধিকারিকরা পণ মৃত্যু রেকর্ড করেন না এবং প্রকৃত মৃত্যুর হার উল্লেখযোগ্যভাবে বেশি হতে পারে। উদাহরণস্বরূপ, একটি প্রতিবেদন অনুযায়ী পাকিস্তানে চুলার আগুনে নারীর দগ্ধ হওয়ার মোট গড় বার্ষিক হার প্রতি ১০০,০০০ জনের মধ্যে ৩৩ জন, যার মধ্যে ৪৯% ইচ্ছাকৃত অথবা গড় বার্ষিক হার প্রতি ১০০,০০০ মহিলার মধ্যে প্রায় ১৬ জন।
পাকিস্তানের যৌতুক ও বিবাহ উপঢৌকন (সীমাবদ্ধতা) বিল, ২০০৮, অনুযায়ী যৌতুকের সর্বোচ্চ সীমা ৩০,০০০ পাকিস্তানি রুপি ও উপহারের সর্বোচ্চ সীমা ৫০,০০০ পাকিস্তানি রুপি। আইনটি বরের পরিবার কর্তৃক যৌতুকের দাবিকে বৈধতা প্রদান করে ও বিয়েতে প্রকাশ্যে যৌতুক আদান প্রদানের সুযোগ তৈরি করে। তবে, এই আইন এবং ১৯৬৭, ১৯৭৬ এবং ১৯৯৮ এর অনুরূপ যৌতুক বিরোধী আইন, সেইসাথে ১৯৬৪ সালের পারিবারিক আদালত আইন অকার্যকর বলে প্রমাণিত হয়েছে। আন্দোলন কর্মীদের মতে, পুলিশ যৌতুক সম্পর্কিত পারিবারিক সহিংসতার অভিযোগ নিবন্ধন এবং এর জন্য মামলা করতে অস্বীকার করে থাকে।
পাকিস্তানের বিভিন্ন সামরিক ও গণতান্ত্রিকভাবে নির্বাচিত সরকার যৌতুক এবং ব্যয়বহুল ভোজের ঐতিহ্যগত প্রদর্শন (ওয়ালিমা) অবৈধ ঘোষণার চেষ্টা করেছে। এই ধরনের একটি প্রচেষ্টা ছিল ১৯৯৭ সালের আইন, ১৯৯৮ সালের অধ্যাদেশ (XV) এবং ১৯৯৯ সালের অধ্যাদেশ (III)। পাকিস্তানের সুপ্রিম কোর্টে এগুলোর বিরুদ্ধে চ্যালেঞ্জ করা হয়েছিল। আবেদনকারী, ধর্মীয় শরিয়া আইনের অধীনে বেশ কয়েকটি হাদিস উদ্ধৃত করে দেখানোর চেষ্টা করেন যে ইসলাম ওয়ালিমা এবং তৎসম্পর্কিত প্রচলিত রীতিনীতিকে উৎসাহিত করে। আবেদনকারী দাবি করেছিলেন যে পাকিস্তান সরকারের এই আইন প্রণয়নের প্রচেষ্টা ইসলামি অনুশাসনের পরিপন্থী। পরিশেষে, সুপ্রিম কোর্ট এই আইন এবং অধ্যাদেশগুলোকে অসাংবিধানিক হিসেবে রায় দেয়।
বাংলাদেশ
বাংলাদেশে পণ কে বলা হয় যৌতুক এবং এটি নারী মৃত্যুর একটি উল্লেখযোগ্য কারণ। সাম্প্রতিক বছরগুলোতে যৌতুক সম্পর্কিত সহিংসতার কারণে প্রতি ১০০,০০০ মহিলার মধ্যে বছর প্রতি ০.৬ থেকে ২.৮ জন বধূর মৃত্যু হয়েছে। মৃত্যুর কারণের মধ্যে রয়েছে আত্মহত্যা, আগুন এবং অন্যান্য ধরনের  গৃহ নির্যাতন। ২০১৩ সালে বাংলাদেশে ১০ মাস সময়কালের মধ্যে যৌতুক সংক্রান্ত সহিংসতার শিকার ৪,৪৭০ জন নারী বা প্রতি বছর প্রায় ৭.২ জন নারী যৌতুক সম্পর্কিত সহিংসতার শিকার হয়েছেন।
ইরান
পণ পারস্যের একটি প্রাচীন রীতি। ইরানে যৌতুক সম্পর্কিত সহিংসতা এবং মৃত্যুর খবর ইরানের সংবাদপত্রে প্রকাশিত হয়েছে, যার মধ্যে কিছু কিছু আবার ইংরেজি সংবাদ মাধ্যমে প্রকাশিত হয়েছে। ২০১৪ সালের একটি গবেষণায় ইরানে পণ মৃত্যুর উল্লেখ পাওয়া যায়। ২০১৮ সালের ইরানি চলচ্চিত্র "এন্ডলেস?" এ ইরানে নারীর পণ মৃত্যু জনিত ট্রমা প্রদর্শিত হয়েছে।
শ্রীলঙ্কার ভাষা
সিংহলি ভাষা শ্রীলংকার সরকারি ভাষা। তামিল ভাষা দেশটির একটি প্রাদেশিক সরকারি ভাষার মর্যাদাবিশিষ্ট। শ্রীলংকার প্রায় তিন-চতুর্থাংশ লোক সিংহলি ভাষাতে এবং প্রায় এক-পঞ্চমাংশ লোক তামিল ভাষাতে কথা বলে। প্রধানত শহর অঞ্চলে প্রায় লাখখানেক লোক মালয় ভাষা-ভিত্তিক একটি ক্রেওল ভাষাতে কথা বলে। এছাড়াও ইংরেজি ভাষা প্রায় লক্ষাধিক লোকের মাতৃভাষা। আন্তর্জাতিক যোগাযোগে ইংরেজি ভাষা ব্যবহার করা হয়।
পণ মৃত্যু
নির্মূলে আন্তর্জাতিক প্রচেষ্টা
পণ মৃত্যুর ঘটনা জনগণের দৃষ্টি আকর্ষণ করেছে এবং এই প্রথা রদ করার উদ্দেশ্যে একটি বিশ্বব্যাপী সক্রিয় আন্দোলন সংঘটিত করেছে। এই আন্দোলনবাদী সম্প্রদায়ের মধ্যে জাতিসংঘ, পণ মৃত্যুসহ নারীদের প্রতি বিভিন্ন সহিংসতা প্রতিরোধে গুরুত্বপূর্ণ ভূমিকা পালন করেছে।
জাতিসংঘ
জাতিসংঘ ১৯৪৫ সালে এর গঠনকাল থেকেই নারী অধিকারের প্রবক্তা হিসেবে কাজ করেছে। জাতিসংঘের সনদের প্রস্তাবনা, মানবাধিকারের সার্বজনীন ঘোষণাপত্র (১৯৪৮ সালে গৃহীত), নাগরিক ও রাজনৈতিক অধিকার বিষয়ক আন্তর্জাতিক চুক্তি (১৯৬৬ সালে গৃহীত), অর্থনৈতিক, সামাজিক ও সাংস্কৃতিক অধিকার বিষয়ক আন্তর্জাতিক চুক্তিতে (এটিও ১৯৬৬ সালে গৃহীত) (এই তিনটি নথি সম্মিলিতভাবে আন্তর্জাতিক অধিকার আইন বা বিল অফ রাইটস হিসাবে পরিচিত) এবং নারীর প্রতি সকল প্রকার বৈষম্য বিলোপ সনদে (২০১২) নারী অধিকারের কথা স্পষ্টভাবে উল্লেখ করা হয়েছে।
জাতিসংঘ শিশু তহবিল (ইউনিসেফ), বিশ্বব্যাপী শিশুদের জন্য উপলব্ধ শিক্ষার মান উন্নত করার দিকে প্রাধান্য দিলেও, পণ মৃত্যুর বিরুদ্ধেও একটি সক্রিয় অবস্থান নিয়েছে। ২০০৯ সালের ৯ মার্চ (আন্তর্জাতিক নারী দিবস) ওয়াশিংটন ডিসি তে একটি সংবাদ সম্মেলনে ইউনিসেফের নির্বাহী পরিচালক অ্যান ভেনেমান প্রকাশ্যে পণ মৃত্যু এবং অপরাধীদের শাস্তিহীনতার বিচার ব্যবস্থার নিন্দা করেন। ইউনিসেফ লিঙ্গ সমতার জন্য ২০০৯ সালে তাদের প্রথম ও ২০১০ সালে দ্বিতীয় কৌশলগত অগ্রাধিকার ভিত্তিক কর্ম পরিকল্পনা চালু করে। এই পরিকল্পনাগুলোর লক্ষ্য হল ইউনিসেফের সমস্ত আন্তর্জাতিক কার্যক্রম ও ক্রিয়ার মধ্যে লিঙ্গ সমতাকে উচ্চতর অগ্রাধিকার দেওয়া।
বেসরকারী সংস্থা
অ্যামনেস্টি ইন্টারন্যাশনাল জনগণকে শিক্ষিত করার প্রচেষ্টায় পণ মৃত্যুকে বিশ্বব্যাপী নারীদের বিরুদ্ধে সহিংসতা সংঘটনের একটি প্রধান অবদানকারী হিসেবে উল্লেখ করেছে। এছাড়াও, তাদের বার্ষিক মানবাধিকার মূল্যায়নে, অ্যামনেস্টি ইন্টারন্যাশনাল, ভারতে পণ মৃত্যুর ঘটনার পাশাপাশি এর অপরাধীদের দায়মুক্তির জন্য ভারতের সমালোচনা করেছে।
হিউম্যান রাইটস ওয়াচ, পণ মৃত্যু নিরোধে কোনও অগ্রগতি করতে না পারার জন্য ভারত সরকারের সমালোচনা করেছে এবং ২০১১ সালে অপরাধীদের বিচারের আওতায় আনতে ভারতের নিষ্প্রভতা সম্পর্কেও সমালোচনা করেছে। ২০০৪ সালে, গ্লোবাল ফান্ড ফর উইমেন তার "নাও অর নেভার" তহবিল প্রকল্প চালু করে। এর মাধ্যমে তারা দেশীয়ভাবে তহবিল সংগ্রহ করে ভারতীয় সহ বিশ্বজুড়ে নারীবাদী সংগঠনগুলির প্রচেষ্টার অর্থায়ন করার আশা করে। ২০০৭ সালের হিসাবে নাও অর নেভার তহবিল প্রায় ৭০ লক্ষ ডলার সংগ্রহ এবং বিতরণ করেছিল।
একটি অপেক্ষাকৃত ছোট সংস্থা, ভি-ডে, নারীদের বিরুদ্ধে সহিংসতা বন্ধে নিজেকে উৎসর্গ করেছে। মার্কিন যুক্তরাষ্ট্র জুড়ে বিভিন্ন সমাজ এবং কলেজ ক্যাম্পাসে নাটক, আর্ট শো এবং কর্মশালার মতো অনুষ্ঠানের ব্যবস্থা করে, ভি-ডে তহবিল সংগ্রহ করে এবং পণ মৃত্যু সহ লিঙ্গ-ভিত্তিক সহিংসতার বিষয়ে জনগণকে শিক্ষিত করে।
ডুরালুমিন
thumb|ডুরালুমিনের ক্ষয় ডুরালিউমিন (ডুরালিয়ামিন, ডুরালামিনিয়াম, ডুরালাম, দুরাল (এল) আইম বা ডুরাল) হল বয়স কঠোর অ্যালুমিনিয়াম খাদগুলির প্রথম প্রকারের একটির ব্যবসায়ের নাম। ব্যবসায়ের নাম হিসাবে এটির ব্যবহার অচল এবং বর্তমানে এই শব্দটি মূলত অ্যালুমিনিয়াম – তামার মিশ্রকে বোঝায়।
মিশ্রণকারী উপাদান
টলুমিনিয়াম ছাড়াও ডুরালুমিনের মূল উপকরণগুলি হল তামা, ম্যাঙ্গানিজ এবং ম্যাগনেসিয়াম। উদাহরণস্বরূপ, ডুরালামিনিয়াম ২০২৪ এর মধ্যে ৯১-৯৫% অ্যালুমিনিয়াম, ৩.৮-৪.৯% তামা, ০.৩-০.৯% ম্যাঙ্গানিজ, ১.২-১.৮% ম্যাগনেসিয়াম, ০.৫% এর কম আয়রন, ০.৫% এর কম সিলিকন, ০.২৫% এর কম দস্তা, ০.১৫% এর কম টাইটানিয়াম, ০.১০% এর কম ক্রোমিয়াম এবং অন্য উপাদানগুলি ০.১৫% এর কম রয়েছে।
মাহফুজুর রহমান (বীর প্রতীক)
শহীদ মাহফুজুর রহমান (জন্ম: অজানা, মৃত্যু: ১৯৭১ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
শহীদ মাহফুজুর রহমানের জন্ম মানিকগঞ্জ জেলার হরিরামপুর উপজেলার পিপুলিয়া গ্রামে। তার বাবার নাম জিয়ারুল হক খান এবং মায়ের নাম শামছুন্নাহার ওরফে ফিরোজা বেগম।
কর্মজীবন
মাহফুজুর রহমান ১৯৭১ সালে জয়দেবপুর অর্ডন্যান্স ফ্যাক্টরিতে কর্মরত ছিলেন। শ্রমিক রাজনীতিও করতেন। মার্চ মাসে অসহযোগ আন্দোলন চলাকালে তিনি সক্রিয় ভূমিকা পালন করেন। মুক্তিযুদ্ধ শুরু হলে দ্বিতীয় ইস্ট বেঙ্গল রেজিমেন্টের সঙ্গে যোগ দিয়ে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। সেখানে দ্বিতীয় ইস্ট বেঙ্গল রেজিমেন্টের অধীনে প্রশিক্ষণ নিয়ে প্রথমে যুদ্ধ করেন তিন নম্বর সেক্টরে। পরে নিজ এলাকা মানিকগঞ্জে যুদ্ধ করেন।
মুক্তিযুদ্ধে ভূমিকা
মানিকগঞ্জ জেলা সদরের দক্ষিণে হরিরামপুরের পাশ দিয়ে পদ্মা নদী প্রবাহিত। ১৯৭১ সালে হরিরামপুরের সার্কেল অফিসার কার্যালয়ে ছিল পাকিস্তান সেনাবাহিনীর একটি ক্যাম্প। তখন হরিরামপুরে সার্কেল অফিসার কার্যালয় ছিল বারৈখালীতে। পাকিস্তানি ক্যাম্পে ছিল নিয়মিত সেনা, ইপিআর, ইসিএএফ এবং রাজাকার। সব মিলিয়ে ১০০ লোকবলের মিশ্র বাহিনী। ইপিআর বেশির ভাগ ছিল বাঙালি। অক্টোবর মাসের মাঝামাঝি মাহফুজুর রহমানসহ একদল মুক্তিযোদ্ধা হরিরামপুরের বারৈখালীতে আক্রমণ করেন। এর আগে মুক্তিযোদ্ধারা গোপনে পাকিস্তানি ক্যাম্পের ইপিআরের কয়েকজন সদস্যের সঙ্গে যোগাযোগ করেছিলেন। এরপর লাল মিয়া নামের একজন ইপিআরের প্রতিনিধি হিসেবে এসে মুক্তিযোদ্ধাদের সঙ্গে কথা বলেন। তিনি তাদের জানান, বাঙালি ইপিআর সবাই সাহায্য করতে রাজি আছেন। মুক্তিযোদ্ধারা যখন আক্রমণ করবেন তখন তারা পক্ষ ত্যাগ করে তাদের সঙ্গে যোগ দেবেন। আক্রমণেও অংশ নেবেন। এরপর আক্রমণের তারিখ ঠিক করা হয়। দিন নির্ধারিত হয় ১৩ অক্টোবর। সেদিন আনুমানিক বিকেল চারটার দিকে ওয়্যারলেস অফিস থেকে কাঠের সেতু এলাকার মধ্যে রাস্তার পূর্ব পাশে মুক্তিযোদ্ধারা অবস্থান নেন। মাহফুজুর রহমানসহ প্রায় ১৫০ জন মুক্তিযোদ্ধা। তাদের অস্ত্র ছিল খুবই সাধারণ— এসএলআর, রাইফেল ও গ্রেনেড। যুদ্ধ শুরুর মুহূর্তে বাঙালি ইপিআর সদস্যরা মুক্তিযোদ্ধাদের সঙ্গে যোগ দেন। ওয়্যারলেস অফিসের ছাদের ওপর ছিল পাকিস্তানিদের দুটি এলএমজি পোস্ট। এলএমজি চালনার দায়িত্বে ছিলেন দুই পাঠান সেনা। যুদ্ধ শুরু হলে আশ্চর্যজনকভাবে ওই দুই পাঠান সেনা তাদের এলএমজি দিয়ে গুলি করা থেকে বিরত থাকেন। পরে তারা মুক্তিযোদ্ধাদের কাছে আত্মসমর্পণও করেন। এতে মুক্তিযোদ্ধাদের বেশ সুবিধা হয়। মুক্তিযোদ্ধাদের প্রচণ্ড আক্রমণে পাকিস্তানিরা কোণঠাসা হয়ে পড়ে। তুমুল মুখোমুখি যুদ্ধের একপর্যায়ে ওয়্যারলেস স্টেশনে থাকা পাকিস্তানিরা সিও অফিসের মূল ক্যাম্পে আশ্রয় নেয়। তখন মাহফুজুর রহমানসহ কয়েকজন মুক্তিযোদ্ধা ওয়্যারলেস অফিসে আগুন লাগাতে যান। আগুন লাগানোর সময় পাকিস্তানিরা তাদের ওপর আক্রমণ চালায়। তখন গুলিবিদ্ধ হন মাহফুজুর রহমান ও বজলুর হুদা ওরফে পান্নু। তারা দুজন মাটিতে লুটিয়ে পড়েন। সহযোদ্ধারা তাদের সেখান থেকে উদ্ধার করে আনেন। মাহফুজুর রহমান গুরুতর আহত হয়েছিলেন। চিকিৎসকের কাছে পাঠানোর আগেই নিভে যায় তার জীবনপ্রদীপ। বজলুর হুদা বেঁচে যান।
মোস্তফা জামাল হায়দার
মোস্তফা জামাল হায়দার (জন্ম: ১০ ডিসেম্বর ১৯৪২) হলেন বাংলাদেশের একজন প্রথিতযশা রাজনীতিক। তিনি জাতীয় পার্টি (কাজী জাফর)-এর মহাসচিব হিসেবে অতীতে ও বর্তমানে চেয়ারম্যান হিসেবে দায়িত্বপালন করছেন। তিনি পিরোজপুর-১ আসনের সংসদ সদস্য ছিলেন।
প্রারম্ভিক জীবন
হায়দার ১৯৪২ সালের ১০ই ডিসেম্বর পিরোজপুর জেলার নাজিরপুর উপজেলার বরইবুনিয়া গ্রামে জন্মগ্রহণ করেন। তার পিতা আব্দুল গনি।
রাজনৈতিক জীবন
মোস্তফা জামাল হায়দার ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে পিরোজপুর-১ আসন থেকে সংসদ সদস্য নির্বাচিত হন।
তিনি জাতীয় পার্টি (কাজী জাফর)-এর মহাসচিব ছিলেন। ২০১৮ সালের ২৭শে ডিসেম্বর দলের ভারপ্রাপ্ত চেয়ারম্যান টিআইএম ফজলে রাব্বী চৌধুরীর মৃত্যুবরণ করার পর এই পদশূন্য হলে ২০১৯ সালের ফেব্রুয়ারি মাসে তিনি দলটির চেয়ারম্যান হন।
ব্যক্তিগত জীবন
হায়দার জওসন আরা বেগমের সাথে বিবাহবন্ধনে আবদ্ধ হন। জওসন একজন অধ্যাপিকা ছিলেন। তিনি ২০১৮ সালের ১৩ই জুলাই মৃত্যুবরণ করেন। এই দম্পতির দুই পুত্র ও এক কন্যা রয়েছে।
মনসেহরা
মনসেহরা (গজরি/হিন্দকো/উর্দু/পশতু: ) (উচ্চতা: ) পাকিস্তানের খাইবার পাখতুনখোয়া প্রদেশের পূর্ব অঞ্চলে অবস্থিত মনসেহরা জেলার একটি শহর। মনসেহরা খাইবার পাখতুনখোয়া প্রদেশের বৃহত্তম শহরগুলির মধ্যে অন্যতম একটি জাকমকপূর্ন শহর। ভৌগোলিক অবস্থান অনুযায়ী শহরটির পূর্ব দিকে কাশ্মীর অবস্থিত।
মহারাজা রঞ্জিত সিংয়ের খলসা সাম্রাজ্যের শাসনামলকালীন সময়ে শহরটির নামকরণ করেন প্রতিষ্ঠাতা সরদার মহা সিং মিরপুরির বলে জানা যায়, যিনি শিখ খলসা সেনাবাহিনীর একজন শিখ প্রশাসক এবং জেনারেল ছিলেন।
হোরাস হেম্যান উইলসন
উইলসন হোরেস হ্যামেন (২৬ সেপ্টেম্বর ১৭৮৬ – ৮ মে ১৮৬০) হলেন একজন প্রখ্যাত অধ্যাপক ও শিক্ষাবিদ এবং ঔপনিবেশিক আমলের ব্রিটিশ পদস্থ সরকারি কর্মকর্তা। যদিও তিনি ইন্ডিয়া কোম্পানির মেডিক্যাল সার্ভিসের সদস্য হিসাবে উপমহাদেশে আসেন, তথাপি তিনি প্রাচ্যবিদ হিসাবেই সমধিক পরিচিত।
জন্ম ও প্রাথমিক জীবন
উইলসন হোরেস হ্যামেন ১৭৮৬ সালের ২৬ সেপ্টেম্বর লন্ডনে জন্মগ্রহণ করেন এবং প্রথমে লন্ডনের সোহো একাডেমী ও পরে সেন্ট টমাস হাসপাতালে শিক্ষা লাভ করেন।
কর্মজীবন
তিনি ১৮০৮ সালে ভারতে আসেন ও ইস্ট ইন্ডিয়া কোম্পানির মেডিক্যাল সার্ভিসে যোগদান করলেও পরবর্তীতে তা ত্যাগ করে কলকাতা টাকশালে মুদ্রা-ধাতু পরীক্ষক হিসেবে যোগদান করে ১৮৩২ সালে ভারতবর্ষ ত্যাগের পূর্ব পর্যন্ত এই দায়িত্ব পালন করেন। এরপর তিনি ১৮৩৩ সাল থেকে অক্সফোর্ডে এবং পরবর্তীতে ১৮৩৬ সাল থেকে লন্ডনে ভারত বিষয় অধ্যাপক হিসাবে দায়িত্ব পাল করেন। তিনি অক্সফোর্ড বিশ্ববিদ্যালয়ের সংস্কৃত বিষয়ক প্রথম "বোডেন প্রফেসর" ছিলেন।
রচনাবলী
তিনি ভারতবর্ষের বিভিন্ন বিষয়াবলী নিয়ে বেশ কিছু গুরুত্বপূর্ণ পুস্তক রচনা করেন, যার মধ্যে রয়েছেঃ
মিসিসিপি হাইওয়ে ৫
মিসিসিপি হাইওয়ে ৫(এমএস ৫) যুক্তরাষ্ট্রের এ অবস্থিত,  একটি রাজ্য মহাসড়ক। এমএস ৫, ২৪.৩০ মাইল লম্বা। রাস্তাটি দক্ষিণের এমএস ১৭৮ থেকে শুরু হয়ে, উত্তরের  ইউএস ৭২  এ গিয়ে শেষ হয়। এমএস ৫, ১৯৩২ সালে তৈরী করা হয়। রাস্তাটি আজ অবধি বিদ্যমান রয়েছে।
নিপীড়ন (আত্মপরিচয়ভিত্তিক)
আত্মপরিচয়ভিত্তিক নিপীড়ন (ইংরেজি Persecution) বলতে সাধারণত বংশগত, নৃগোষ্ঠীগত, নরগোষ্ঠীগত বা জাতিগত পরিচয়, ধর্ম, কোনও রাজনৈতিক বিশ্বাস বা রাজনৈতিক মতাদর্শের প্রতি সমর্থন, সামাজিক দৃষ্টিভঙ্গি, ইত্যাদি আত্মপরিচয়গত কারণে কোনও ব্যক্তি বা দল যখন অন্য কোনও ব্যক্তি বা দলের সাথে প্রণালীবদ্ধভাবে দীর্ঘকাল ধরে তীব্র মাত্রায় অন্যায় ও নিষ্ঠুর দুর্ব্যবহার করে, সেই ঘটনাকে বোঝানো হয়।   দুর্ব্যবহারের মধ্যে শাস্তি দেওয়া, নির্যাতন, কষ্ট দেওয়া, হয়রানি করা, কারাবন্দী করা, শিবিরবন্দী বা অন্তরায়ণ করা, বিতাড়ণ করা, হত্যা করা, নির্বাসনে পাঠানো, ইত্যাদি পড়ে। তবে কতটুকু তীব্র হলে তাকে আত্মপরিচয়ভিত্তিক নিপীড়ন গণ্য করা হবে, সে নিয়ে বিতর্ক আছে।
মিসিসিপি হাইওয়ে ৫
রাস্তার বিবরণ
MS এমএস ৫, ২৪.৩০ মাইল লম্বা। রাস্তাটি দক্ষিণের এমএস ১৭৮ থেকে শুরু হয়ে, উত্তরের ইউএস ৭২  এ গিয়ে শেষ হয়। এমএস ৫, ১৯৩২ সালে তৈরী করা হয়।
ইতিহাস
এমএস ৫, ১৯৩২ সালে তৈরী করা হয়। রাস্তাটি আজ অবধি বিদ্যমান রয়েছে।
সর্বোচ্চ মুসলিম পরিষদ
সুপ্রীম মুসলিম কাউন্সিল (SMC- Supreme Muslim Council; আরবি: المجلس الإسلامي الاعلى) ফিলিস্তিনে ব্রিটিশ নিয়ন্ত্রণাধীন মুসলিম সম্প্রদায় বিষয়ক ভারপ্রাপ্ত সর্বোচ্চ সংস্থা। এটি মুসলিম এবং খ্রিস্টানদের সমন্বয়ে একটি উপদেষ্টা সংস্থা তৈরি করার জন্য প্রতিষ্ঠিত হয়েছিল।  মুসলিম নেতারা, (বিশেষ করে ধর্মীয় ট্রাস্ট (ওয়াকফ) এবং শরিয়াহ আদালত) ব্রিটিশদের নিকট তাদের সম্প্রদায়ের ধর্মীয় বিষয় সংক্রান্ত তত্ত্বাবধানের জন্য একটি স্বাধীন কাউন্সিল তৈরি করার চেষ্টা করেছিলেন।  ব্রিটিশরা এই প্রস্তাবে সম্মতি দেয় এবং এসএমসি (SMC) গঠন করে যা ওয়াকফ তহবিল, এতিম তহবিল ও শরীয়াহ আদালত নিয়ন্ত্রণ করে এবং শিক্ষক ও প্রচারক নিয়োগ দিয়ে থাকে।  এসএমসি ১৯৫১ সালের জানুয়ারী পর্যন্ত কার্যকর ছিল, কিন্তু পরবর্তীতে এটি জর্ডান দ্বারা বিলুপ্ত হয়ে যায় এবং এর কার্যকারিতা জর্ডানের আওকাফ মন্ত্রণালয়ে স্থানান্তরিত হয়।
ইসরায়েলের স্বীকারোক্তিমূলক সম্প্রদায় ব্যবস্থার অধীনে ইসরায়েলের মুসলিম সম্প্রদায়ের বিচার বিভাগীয় কর্তৃপক্ষ হিসাবে ১৯৬৭ সালে অধিকৃত অঞ্চলগুলোতে একটি এসএমসি (SMC) পুনর্গঠন করা হয়।
বেশ কয়েকটি সুপ্রিম মুসলিম কাউন্সিল রয়েছে যা বিভিন্ন দেশে মুসলিম বিষয়গোলি পরিচালনা করেযেমনূপ রাশিয়ান ফেডারেশন এবং কেনিয়াত।ে
ব্রিটিশ ফিলিস্তিন আমল
ফিলিস্তিনের হাই কমিশনার হার্বার্ট স্যামুয়েল ১৯২১ সালের ডিসেম্বরে ফিলিস্তিনের আদালত একটি আদেশ জারি করেন এবং সমস্ত মুসলিম ওয়াকফ ও শরিয়ার উপর ভিত্তি করে একটি সুপ্রিম মুসলিম কাউন্সিল প্রতিষ্ঠা করে। এটি পাঁচ সদস্যের সমন্বয়ে গঠিত হয় যার মধ্যে একজন সভাপতি এবং চারজন সদস্য ছিল। সদস্যদের মধ্যে দুজন জেরুজালেমের অটোমান জেলার প্রতিনিধিত্ব করত এবং বাকি দুইজন নাবলুস ও একরের অটোমান জেলাগুলোর প্রতিনিধিত্ব করত।  সব সরকারি ও ওয়াকফ তহবিল থেকে এর বাজেট পরিশোধ করা হতো। এসএমসি  (SMC) এর প্রথম বাজেট ছিল £৫০,০০০।
সর্বশেষ অটোমান পার্লামেন্টের ৫৩ জন প্রাক্তন নির্বাচক, ৯ জানুয়ারী ১৯২২-এ অনুষ্ঠিত সংগঠনটির প্রথম নির্বাচনে, ৪৭ টির মধ্যে ৪০ ভোটে হজ আমিন আল-হুসেইনি কে প্রেসিডেন্ট নির্বাচিত করে। অন্য সদস্যদের মধ্যে মুহাম্মদ ইফেন্দি মুরাদ,  আবদ আল-লতিফ বে সালাহ, সাঈদ আল-শাওয়া এবং আব্দ আল-লতিফ আল-দাজানি ছিলেন।  আমিন আল-হুসাইনি এর সৎ ভাই কামিল আল-হুসাইনির মৃত্যুর পর স্যামুয়েল ৩১ মার্চ ১৯২১-এ তাকে জেরুজালেমের গ্র্যান্ড মুফতি নিযুক্ত করেছিল। আমিন আল-হুসাইনি যখন বিদেশে ছিল তখন আমিন আল-তামিমিকে ভারপ্রাপ্ত রাষ্ট্রপতি হিসাবে নিযুক্ত করা হয় এবং  নিযুক্ত সচিবরা হলেন আব্দুল্লাহ শফিক এবং মুহাম্মদ আল'আফফি। ১৯২৮-১৯৩০ সাল পর্যন্ত সচিব ছিলেন আমিনের আত্মীয় জামাল আল-হুসাইনি, সা'দ আল-দীন আল-খাতিব এবং পরবর্তীতে আমিন আল-হুসাইনির আত্মীয় আলী-হাইনি আল-হাইনি, আজাজ নাওহিদ সচিব ছিল। ১৯২৪ সালে, এসএমসি আল আকসা মসজিদের রক্ষক হিসাবে মক্কার শরীফ হুসেইন বিন আলীকে গ্রহণ করে। এরপর তত্ত্বাবধায়ক হাশেমাইট এর উত্তরাধিকারী হয়ে ওঠে যা পরপর জর্ডানের রাজাদের দ্বারা পরিচালিত হত। ফিলিস্তিন জুড়ে সমস্ত মুসলিম কর্মকর্তাদের উপর SMC-এর সভাপতির নিয়োগের ক্ষমতা ছিল। অ্যাংলো আমেরিকান কমিটি একে একটি শক্তিশালী রাজনৈতিক মেশিন বলে অভিহিত করে। আমিন খুব কমই কর্তৃত্ব অর্পণ করত এবং SMC-এর বেশিরভাগ নির্বাহী কাজ আমিন আল-হুসাইনি দ্বারা সম্পাদিত হত। স্বজনপ্রীতি এবং পক্ষপাতিত্ব এসএমসির সভাপতি হিসেবে আমিন আল-হুসাইনির মেয়াদে একটি প্রধান মাধ্যমে হিসেবে কাজ করেছিল।
পরবর্তী নির্বাচনগুলো ১৯২৬, ১৯২৯ এবং ১৯৩০ সালে অনুষ্ঠিত হয়, যদিও ১৯২৬ সালের নির্বাচন হাইকোর্ট অফ জাস্টিস এবং বাধ্যতামূলক সরকার দ্বারা নির্বাচিত সদস্যরা বাতিল করে।
১৯৩৬-৩৯ সালের আরব বিদ্রোহ শুরু হওয়ার পর ২৫ এপ্রিল ১৯৩৬ সালে আরব উচ্চ কমিটি (Arab High Commission-AHC) প্রতিষ্ঠিত হয়। আমিন আল-হুসাইনি এর রাষ্ট্রপতি হয় এবং জামাল আল-হুসাইনি ও ইয়াকুব আল-গুসাইন সহ সুপ্রিম মুসলিম কাউন্সিলের বেশ কয়েকজন সদস্যকে তিনি কমিটির সদস্য হিসেবে অন্তর্ভুক্ত করেছিলেন।  ২৬ সেপ্টেম্বর আল-কাসাম গ্রুপের গ্যালিলিয়ান সদস্যদের দ্বারা গ্যালিলির ভারপ্রাপ্ত জেলা কমিশনার লুইস ইয়েল্যান্ড অ্যান্ড্রুজকে হত্যার পর ১ অক্টোবর ১৯৩৭-এ এএইচসিকে বেআইনি সংগঠন হিসেবে ঘোষণা করা হয়।  ব্রিটিশরা AHC-এর সদস্যদের গ্রেপ্তার করতে শুরু করে, যার মধ্যে SMC-এর সদস্যরা যারা AHC-তে ছিলেন তার মধ্যে আমিন আল-হুসাইনি গ্রেপ্তার এড়াতে দেশ ছেড়ে পালিয়ে যায়। পরে সুপ্রিম মুসলিম কাউন্সিলের সভাপতি হিসেবে আমিন আল-হুসাইনির পদ বাতিল করা হয়।  এই ঘটনার পরও SMC কাজ করতে থাকে, কিন্তু এর কর্তৃত্ব এবং কাঠামো পুনর্বিন্যাস করা হয়।  ওয়াকফ ও শরিয়া আদালত ব্যবস্থার সরকারি তত্ত্বাবধান চালু করা হয় এবং হাইকমিশনারের অনুমোদন সাপেক্ষে সমস্ত ধর্মীয় পদে নিয়োগ করার আইন করা হয়।
পোস্ট-ম্যানডেট সময়কাল
এসএমসি বৃটিশদের অধীনে বিদ্যমান ছিল কিন্তু ১৯৪৮ সালে জর্ডান জেরুজালেম দখল করার পর এটি বিলুপ্ত হয়ে যায়। ১৯৫১ সালের জানুয়ারিতে জর্ডান কর্তৃক সুপ্রিম মুসলিম কাউন্সিল ভেঙে দেওয়া হয় এবং সমস্ত ফিলিস্তিনি ওয়াকফ (দাতব্য প্রতিষ্ঠান) ও বিচার ব্যবস্থা জর্ডানের আওকাফ মন্ত্রণালয়ের নিয়ন্ত্রণে রাখা হয়।  এসএমসি ইতিমধ্যেই ইসরায়েলের ভূখণ্ডে পরিণত হওয়া এলাকায় বিশাল সম্পত্তির ক্ষতির কারণে দেউলিয়া হয়ে গিয়েছিল।
বর্তমান অবস্থা
১৯৬৭ সালে ছয় দিনের যুদ্ধের পর জেরুজালেমে ইসরায়েলি শাসনের অধীনে সুপ্রিম মুসলিম কাউন্সিল পুনর্গঠিত হয়। এটি ইসরায়েলের স্বীকারোক্তিমূলক সম্প্রদায় ব্যবস্থার অধীনে তার সদস্যদের ব্যক্তিগত অবস্থার বিষয়ে ইসরায়েলের মুসলিম সম্প্রদায়ের বিচারিক কর্তৃপক্ষ হিসেবে দায়িত্ব পালন করে থাকে।
হাসান তাহবুব SMC-এর প্রধান (১৯৯৩-৯৮) এবং ফিলিস্তিনি কর্তৃপক্ষ (১৯৯৪-৯৮) এর ওয়াকফ ও ধর্মীয় বিষয়ক মন্ত্রী ছিলেন। ২০০৬ সালে, নায়েফ রাজউব ফিলিস্তিনি মন্ত্রী হিসেবে ওয়াকফের দায়িত্বে ছিল।
বাংলা ছেবলি
বড় ছেবলি (বৈজ্ঞানিক নাম: Devario devario) (ইংরেজি: Bengal danio বা Sind danio) হচ্ছে Cyprinidae পরিবারের Devario গণের একটি স্বাদুপানির মাছ।
বিস্তৃতি
বাংলাদেশ, ভারত, নেপাল, পাকিস্তান ও আফগানিস্তানে পাওয়া যায়। বাংলাদেশে এ মাছ প্রচুর পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
আবাস্থল
এই মাছ জলাশয়ের উপর ও তলদেশ উভয় স্তরেই বাস করে। বিশেষত বর্ষাকালে যখন পাট পচতে শুরু করে তখন এদেরকে উপরিতলে দেখতে পাওয়া যায়। বাংলাদেশের নদী, খাল, পুকুর, বিল এবং প্লাবিত ধান ক্ষেতে দেখতে পাওয়া যায়। ভারতের সমতল এবং পার্বত্য এলাকার জলাশয়ে এদেরকে বাস করতে দেখা যায়।পরিষ্কার প্রবহমান জলধারা যেমন নদী, বিলে এদের উপস্থিতি পরিলক্ষিত হয়।
বাখরাবাদ গণহত্যা
বাখরাবাদ গণহত্যা পাকিস্তানি সেনাবাহিনী দ্বারা বাংলাদেশ মুক্তিযুদ্ধের সময় আল বদর ও আল শামসের সহায়তায় ১৯৭১ সালের ২৪ মে কুমিল্লা জেলার বখরাবাদ গ্রামের হিন্দু জনগোষ্ঠীর উপরে একটি গণহত্যার ঘটনা ঘটেছিল।
হাইড্রোকার্বন
শুধু হাইড্রোজেন ও কার্বন দ্বারা গঠিত জৈব যৌগকে হাইড্রোকার্বন বলে। হাইড্রোকার্বন বিভিন্ন ধরনের হতে পারে, যেমন সম্পৃক্ত হাইড্রোকার্বন অ্যালকেন, অসম্পৃক্ত হাইড্রোকার্বন অ্যালকিন ও অ্যালকাইন, ও অ্যারোম্যাটিক হাইড্রোকার্বন।
শ্রেণিবিভাগ
ইউপ্যাক-এর জৈব যৌগ নামকরণ পদ্ধতি অনুসারে হাইড্রোকার্বনগুলিকে নিম্নলিখিত শ্রেণিতে ভাগ করা যায়ঃ ১.মুক্ত শিকল হাইড্রোকার্বনঃ বলয়াকার হাইড্রোকার্বন দুই ধরনের। ১.সম্পৃক্তঃ সাইক্লোপ্রোপেন,সাইক্লোবিউটেন ২. অসম্পৃক্তঃসাইক্লোপ্রোপিন,সাইক্লোবিউটিন।
ভৌত ও রাসায়নিক ধর্ম
হাইড্রোকার্বন ঘরের তাপমাত্রায় কঠিন (প্যারাফিন মোম, ন্যাপথ্যালিন), তরল (বেনজিন) ও গ্যাসীয় (মিথেন, ইথেন) তিনরকম অবস্থাতেই থাকতে পারে। হাইড্রোকার্বনের গলনাঙ্ক ও স্ফুটনাঙ্ক তার আণবিক ভর, দ্বিমেরু ভ্রামক ও কঠিন অবস্থায় প্যাকিং-এর উপর নির্ভর করে।
কার্বনের যোজ্যতা চার হওয়ার কারণে লম্বা কার্বন-কার্বন শৃঙ্খল গঠন হতে পারে, এবং কার্বনের এই "ক্যাটিনেশন" ধর্মের জন্য হাইড্রোকার্বনের অসংখ্য গঠনবৈচিত্র্য সম্ভব।
কার্বন ও হাইড্রোজেনের তড়িৎ ঋণাত্মকতার পার্থক্য মাত্র ~0.35, তাই হাইড্রোকার্বন সাধারণত নন-পোলার হয়। এই কারণেই বেশিরভাগ হাইড্রোকার্বন হাইড্রোফোবিক ও নন-পোলার জৈব দ্রাবকে (যেমন কার্বন টেট্রাক্লোরাইড, ইথার) দ্রাব্য এবং জলের মতন অজৈব দ্রাবকে অদ্রাব্য।
সম্পৃক্ত হাইড্রোকার্বনে (অ্যালকেন) সমস্ত বন্ধনই অনমনীয় সিগমা (σ) বন্ধন হওয়ার কারণে অ্যালকেন সাধারণ অবস্থায় নিষ্ক্রিয় হয়। উচ্চ তাপমাত্রায় অ্যালকেন অক্সিজেন দ্বারা জারিত হয়ে কার্বন ডাইঅক্সাইড ও জল তৈরি করে। সূর্যালোকের উপস্থিতিতে অ্যালকেন হ্যালোজেনের সঙ্গে বিক্রিয়া করে হ্যালোঅ্যালকেন গঠন করে।
অ্যালকিন ও অ্যালকাইনে দুর্বল পাই (π) বন্ধন থাকে, যা নিউক্লিয়ফিল বা ইলেক্ট্রোফিলের সাথে সংযোজন বিক্রিয়া করতে পারে।
অ্যারোম্যাটিক হাইড্রোকার্বনের অ্যারোম্যাটিক ধর্মের জন্য π বন্ধন থাকা সত্ত্বেও তা অত্যন্ত নিষ্ক্রিয় হয়, যা কেবলমাত্র অনুঘটকের উপস্থিতিতে সংযোজন ও প্রতিস্থাপন বিক্রিয়া করতে পারে।
উৎস
পৃথিবীতে হাইড্রোকার্বনের প্রধান উৎস পেট্রোলিয়াম ও প্রাকৃতিক গ্যাস। পাললিক শিলার স্তরে জমে থাকা জৈব পদার্থ প্রচণ্ড তাপ ও চাপে রূপান্তরিত হয়ে তৈলাক্ত বালি, ওয়েল শেল নামের পাথর ও সামুদ্রিক মিথেন হাইড্রেটের স্তরে পেট্রোলিয়াম ও প্রাকৃতিক গ্যাস তৈরি করে।
পৃথিবীর বাইরে বাকি সৌরজগতেও হাইড্রোকার্বনের অবাধ উপস্থিতি। শনির বৃহত্তম উপগ্রহ টাইটানে মিথেন ও ইথেনের হ্রদ খুঁজে পেয়েছে নাসার ক্যাসিনি-হাইগেন্স মিশন। সৌরজগতের বাইরে বিভিন্ন নেবুলায় পলিসাইক্লিক অ্যারোম্যাটিক হাইড্রোকার্বন (PAH) পাওয়া গেছে।
অগভীর জলাভূমিতে, উষ্ণ প্রস্রবণে এবং গভীর সমুদ্রে হাইড্রো-থারমাল জ্বালামুখের আশেপাশে অনেকসময় মিথানোজেনিক ব্যাক্টেরিয়া পাওয়া যায়, যারা বায়ুমণ্ডলীয় কার্বন ডাইঅক্সাইড বিজারণ করে মিথেন উৎপন্ন করে।
ব্যবহার
হাইড্রোকার্বন বর্তমানে মানবসভ্যতার প্রধান শক্তি উৎস। জ্বালানি হিসাবে দহনের ফলে হাইড্রোকার্বন থেকে যে বিপুল শক্তি নির্গত হয় তার সর্বাধিক ব্যবহার তড়িৎশক্তি ও তাপশক্তি উৎপাদনে। দহনের ফলে উৎপন্ন তাপ দিয়ে জল বাষ্পীভূত করে সেই বাষ্প চালনা করে ইঞ্জিন চালানো যায় ও টারবাইন ঘুরিয়ে তড়িৎ উৎপাদন করা যায়।
হাইড্রোকার্বনের শক্তি-উৎস হিসাবে ব্যবহারের মূলে আছে এর দহন বিক্রিয়া। হাইড্রোকার্বন অক্সিজেনের সাথে বিক্রিয়া করে জল ও কার্বন ডাইঅক্সাইড উৎপন্ন করে। এর সাথে নির্গত হয় প্রচুর শক্তি, কারণ দহন একটি তাপমোচী প্রক্রিয়া। সরলতম অ্যালকেন মিথেনের বিক্রিয়া হলঃ
অপর্যাপ্ত অক্সিজেনের উপস্থিতিতে কার্বন মনক্সাইড তৈরি হয়।
অ্যালকেন ও অ্যালকাইন এবং তাদের নানারকম যৌগ থেকে তৈরি হয় বিভিন্ন পলিমার যেমন পলিথিন, পলিপ্রোপিলিন এবং পলিস্টাইরিন।
যেহেতু ক্লোরোফ্লুরোকার্বন ওজোন স্তরের ক্ষতি করে, তাই বর্তমানে ক্লোরোফ্লুরোকার্বনের বদলে এরোসল স্প্রে-র প্রপেল্যান্ট হিসাবে উদ্বায়ী হাইড্রোকার্বন ব্যবহৃত হচ্ছে।
ইমরান (দ্ব্যর্থতা নিরসন)
ইমরান নাম নিম্নোক্ত ব্যক্তিবর্গকে নির্দেশ করতে পারে:
শাহ নুরুল কবির শাহীন
শাহ নুরুল কবির শাহীন হলেন বাংলাদেশের ময়মনসিংহ জেলায় জন্মগ্রহণকারী একজন বাংলাদেশী রাজনীতিবিদ ও সংসদ সদস্য। তিনি ১৫৩, ময়মনসিংহ-৮ (ঈশ্বরগঞ্জ উপজেলা) থেকে অষ্টম জাতীয় সংসদের নির্বাচিত সংসদ সদস্য। ময়মনসিংহ ঈশ্বরগঞ্জের স্বপ্নদ্রষ্টা। তিনি অত্যন্ত বিনয়ী প্রবীণ রাজনৈতিক ব্যক্তিত্বের অধিকারী।
চম্পকেশ্বর শিবমন্দির
চম্পকেশ্বর শিব মন্দির ভারতের ওড়িশা রাজ্যের ভুবনেশ্বরে অবস্থিত একটি শিবমন্দির। এটা পুরান শহরের অম্বিকা শাহীতে বিন্দুসাগরের দিকে যেতে কতিতীর্থেশ্বর লেনের ডানপাশে অবস্থিত। মন্দিরটি পরশুরামেশ্বর মন্দির থেকে ১৫৭ মিটার দূরে অবস্থিত। স্থানীয় অধিবাসীদের বিশ্বাস মন্দিরটিতে অধিষ্ঠিত শিবলিঙ্গ পাতালফুঁড়ে বের হয়েছে এবং মন্দির সীমানায় চম্পা নাগ বাস করতো যার নামে দেবতার নামকরণ করা হয়েছে চম্পকেশ্বর। স্থানীয় জনসাধারণ বিশ্বাস করে মন্দিরটিতে বসবাসকারী সাপেরা কোন ক্ষতিসাধন করেনা।
বর্ণনা
মন্দিরটি ১৩ শতকে নির্মিত। অতীতের মত আজকের দিনেও মন্দিরটির অসংখ্য বৈশিষ্ট্য বিদ্যমান আছে। এটা গঙ্গা পর্বে গুরুত্বপূর্ণ ছিলো। শিবরাত্রি, জলাশয়,  রুদ্রাভিষেক, সংক্রান্তি ইত্যাদি পূজা পার্বণ এই মন্দিরে পালিত হতো।  এছাড়া পৈতা গ্রহণ, জন্মদিন ও বিবাহ ইত্যাদির আয়োজন হয় মন্দিরটিতে। মন্দিরটি একটি সীমানা প্রাচীর দিয়ে ঘেরা। দেয়ালের বাইরে উত্তরাংশে আবাসিক ভবন রয়েছে। দক্ষিণে বিশ্বনাথ মন্দির, পূর্বে কোটীতীর্থেশ্বর পুকুর এবং উত্তর ও পশ্চিমে রাস্তা অবস্থিত।
স্থাপত্যশৈলী
মন্দিরটিতে একটি বিমান ও একটি জগমোহন আছে যার পরিমাপ দৈর্ঘ্যে ১১.০৫ মিটার এবং প্রস্থে ৬.০০ মিটার। মন্দিরটি পঞ্চরথ ধিরণের। বিমান, জগমোহন এবং অন্তরাল যথাক্রমে ৪.৫০ বর্গমিটার,  ৬.০০ বর্গমিটার এবং ০.৫৫ বর্গমিটার। এটা পঞ্চগবাড় মন্দির যা পভগ, তল জঙ্ঘা,  বন্ধন, উপর জঙ্ঘ এবং বারান্দা নিয়ে গঠিত। এদের পরিমাপ যথাক্রমে ০.৭৫ মিটার, ০.৭৫ মিটার, ০.১৭ মিটার, ০.৭২ মিটার এবং ০.৮২ মিটার।
চৌকাঠের পাল্লা পরবর্তীতে সংযুক্ত হয়েছে। এটা সাধারণ দেখতে, কোন নবগ্রহ শৈলী নেই।
মন্দির সীমানার মধ্যে পশ্চিম অংশে কিছু ভগ্নপ্রায় অর্চনাগাহ আছে। এরকমই একটি অর্চনাগাহে চারহাতওয়ালা ভাঙা কার্তিক মূর্তি আছে। দাঁড়ানো কার্তিকের নিচের বাম হাত ভাঙা। মন্দিরের সামনে একটি প্রাচীন কূপ আছে গভীরতা ৫.২৫ মিটার।
ত্রিপুরা ক্রিকেট অ্যাসোসিয়েশন
ত্রিপুরা ক্রিকেট অ্যাসোসিয়েশন হল ভারতের ত্রিপুরা রাজ্য এবং ত্রিপুরা ক্রিকেট দলের ক্রিকেটের নিয়ন্ত্রক সংস্থা।   এটি ভারতীয় ক্রিকেট কন্ট্রোল বোর্ডের অধিভুক্ত।
সলুম্বর
সালুম্বার (Salumbar) ভারতের রাজস্থান রাজ্যের উদয়পুর জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬২ মিটার (৮৫৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সালুম্বার শহরের জনসংখ্যা হল ১৫,৮৬২ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে সালুম্বার এর সাক্ষরতার হার বেশি।